WaterWise in die Boland: - NSRI
WaterWise in die Boland:
Education, Water Safety, WaterWise / 8 March 2013
Leergierige leerders wou graag almal op die CPR-pop oefen. Fairfield Primere Skool
WaterWise @ Dennebos
WaterWise Academy het Saterdagoggend 'n werkswinkel by die Dennebos op Ceres, vir 'n groep plaaskinders aangebied.
Eerstens het die kinders die reels van waterveiligheid geleer, waarna hulle ook "hands only CPR" op die pop, Annie kon oefen.
Mev. Marina Muller van Witzenberg Munisipaliteit, wat die oggend gereel het, het genoem dat sy self so baie geleer het. "As kind het mens nooit al die inligting en kennis rakende waterveiligheid nie. Gelukkig is WaterWise nou daar om die kinders raad en leiding te gee."
Uitstappie by Dennebos begin met WaterWise.
WaterWise Academy maak kinders touwys, voordat hulle op uitstappie gaan:
Fairfield Primere Skool gaan binnekort met 'n uitstappie en gevolglik was dit 'n goeie idee toe 'n werkswinkel oor waterveiligheid vir die kinders aangebied is. Die kinders het ongelooflik goed saamgewerk en was so entoesiasties om van die PLAN, NOODNOMMER en KPR te leer.
Die klein plaasskooltjie wat 'n paar kilometer buite Ceres gelee is, se skoliere is hoofsaaklik van die omliggende plase. Nie ver van die skool is 'n bekende dam, waar die kinders soms na skool en gedurende naweke gaan swem. Soms gaan hul ouers saam, maar in baie gevalle swem die kinders sonder volwasse toesig. (Natuurlik sonder dat die ouers daarvan weet.)
Tydens die aanbieding van die PLAN het die kleinspan mooi geluister, en besef dat hulle NOOIT weer "skelmpies" mag gaan swem nie. Die ouer kinders, (gewoonlik ouer as 10 jaar) leer ook "hands only CPR". Dit was werklik vir WaterWise Academy 'n groot voorreg om vir hierdie kinders touwys te maak. Elke kind wou self oefen, en spontaan het die kinders mekaar reggehelp as hulle sien iemand het iets vergeet. Wonderlik hoe om te sien hoe entoesiasties die kinders is om meer te leer. Danksy WaterWise word talle kinders daagliks geleer om "waterwise" te wees!
Fairfield Primere leergierige leerders wou graag almal op die CPR-pop oefen.
Micheal Adams wys vir Wilber van der Westhuizen om sy arms reguit te hou terwyl kompressies gedoen word.
Moenie panic nie, maak 'n plan en help jou maatjie!
Ceres Primere skool : Andrin Mepomie maak gereed om "hands only CPR" te oefen.
Kinders + Son = Swem
Ceres Primere skool, is 'n redelike groot laerskool waar ongeveer 500 kinders van Gr R tot Gr 9 skoolgaan. WaterWise Academy het seker gemaak dat al die leerlinge van die skool, in waterveiligheid onderrig word, aangesien baie van die kinders gereeld 'n afkoelplek soek. "Ceres word baie warm!", het een van die seuns opgemerk. Ja, die hele land word warm, en dit is juis een van die redes waarom WaterWise daagliks talle werkswinkels aanbied. Ons kan amper hierdie som maak: Kinders + Son = Swem. Alle kinders moet sover moontlik die nodige kennis kry oor waterveiligheid, aangesien alle kinders graag wil gaan swem wanneer dit warm is.
WaterWise werkswinkels word gewoonlik begin deurdat daar vir die kinders 'n paar koerant-beriggies gewys word: "Seun (11) verdrink" …. "Two girls drown on school outing at Bainskloof" … "Man breek sy nek en verdrink" … "Neefs verdrink" … "Seun verdrink in spoelgat". Toe ek die laaste beriggie lees, kon ek 'n spelt in die klaskamer hoor val. Dit is een van hul maats wat ongeveer 2 jaar gelede in 'n spoelgat, net buite Ceres, verdrink het. Die kinders het hom geken, en juis as gevolg hiervan, het hulle met soveel meer belangstelling en aandag weer na WaterWise geluister.
Na afloop van die werkswinkels het die personeel en skoolhoof, Mnr Naude weer sy dank uitgespreek oor die besoeke van WaterWise aan die skole. WaterWise word met trots geborg deur TNPA en maak 'n verskil in talle kinders se lewens.